Marianne Jelved kan meget vel blive erstattet af Margrethe Vestager efter et hemmeligt møde fredag i Det Radikale Venstre .

Tronskiftet i Det Radikale Venstre nærmer sig med hastige skridt. Fredag mødes partiet til et hemmeligt møde i Dansk Design Center i København. Og ifølge Ritzaus oplysninger kan beslutningen om magtoverdragelsen fra gruppeformand Marianne Jelved til næstformand Margrethe Vestager allerede ske i løbet af dagen. Kilder i partiet bekræfter, at ledelsen af partiet er til debat fredag og vil ikke udelukke en rokade før weekenden.